Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: a 140/2001. (VIII. 8.) Korm. rendelethez
Paragraph Index: 179

3. Minőségbiztosítási rendszer 3.1. A gyártónak a minőségbiztosítási rendszere értékelésére kérelmet kell benyújtania az általa választott kijelölt tanúsító szervezethez. A kérelemnek tartalmaznia kell: — a tervezett berendezés-típusra vonatkozó minden lényeges információt, beleértve a már tervezési vagy gyártási fázisban lévő valamennyi berendezés műszaki dokumentációját, amely legalább a következő információkat tartalmazza: = a gyártó és a Magyar Köztársaságban letelepedett meghatalmazott képviselője nevét és címét, = a berendezés leírását, = márkajelét, = kereskedelmi elnevezését, = típusát, sorozatszámát, = a berendezés azonosítására alkalmas műszaki adatokat és a zajkibocsátás értékelésének adatait, szükség esetén vázlatrajzokat is, és minden olyan leírást és magyarázatot, amely ezek megértéséhez szükséges, = e rendeletre történő hivatkozást, = e rendelet rendelkezéseivel összhangban elvégzett zajmérések műszaki jegyzőkönyvét, = az alkalmazott műszaki eljárásokat és a gyártásból adódó bizonytalanságok értékelésének eredményeit és ezek hatását a garantált zajszintre, = a megfelelőségi nyilatkozat egy másolatát, — a minőségbiztosítási rendszerrel kapcsolatos dokumentációt. 3.2. A minőségbiztosítási rendszernek biztosítania kell a termék minden rá vonatkozó rendelet követelményei szerinti megfelelését. A gyártónak az általa alkalmazott valamennyi elemet, követelményt és rendelkezést írott minőségpolitikai előírások, eljárások és utasítások formájában szisztematikusan és rendszeresen dokumentálnia kell. A minőségbiztosítási rendszer dokumentációját a minőségpolitikai előírások és eljárások közös értelmezésével kell engedélyezni minőségbiztosítási programok, tervek, kezelési utasítások és jegyzőkönyvek formájában. 3.3. a) A 3.2. pont szerinti dokumentáció megfelelő leírást adjon a következőkről: — a minőségi célkitűzésekről és a szervezeti felépítésről, a tervezéssel és termékminőséggel foglalkozó vezetők felelősségéről és jogköréről, — az egyes termékre elkészítendő műszaki dokumentációról, amely legalább a 3.1. pont szerinti műszaki dokumentációval kapcsolatos információkat tartalmazza, — a tervezés-ellenőrzési és tervezés-felülvizsgálati módszerekről, folyamatokról és tevékenységekről, amelyeket akkor alkalmaznak, amikor az érintett berendezéskategóriához tartozó termékeket tervezik, — a megfelelő gyártási, minőségellenőrzési és minőségbiztosítási módszerekről, folyamatokról és az alkalmazandó módszeres tevékenységekről, — a gyártás előtt, közben és után végzett vizsgálatokról és ellenőrzésekről, valamint ezek végzésének gyakoriságáról, — a minőségi jegyzőkönyvekről, mint például az ellenőrzésekről készített jelentések és adataik, a kalibrációs adatok, az érintett személyzet minősítéséről szóló tájékoztatók stb., — olyan eszközökről, amelyek a megkövetelt tervezési és termékminőségi, valamint a minőségbiztosítási rendszer hatékony ellenőrzését biztosítják.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes